CELEX: 62011CA0663
Language: sk
Date: 2013-05-30 00:00:00
Title: Vec C-663/11: Rozsudok Súdneho dvora (piata komora) z  30. mája 2013 (návrh na začatie prejudiciálneho konania, ktorý podal Curtea de Apel Oradea — Rumunsko) — Scandic Distilleries SA/Direcția Generală de Administrare a Marilor Contribuabili (Návrh na začatie prejudiciálneho konania — Smernica 92/12/EHS — Spotrebné dane — Výrobky uvedené do daňového voľného obehu v členskom štáte, v ktorom bola zaplatená spotrebná daň — Tie isté výrobky prepravené do iného členského štátu, v ktorom bola tiež zaplatená spotrebná daň — Žiadosť o vrátenie spotrebnej dane zaplatenej v prvom členskom štáte — Zamietnutie z dôvodu nepodania žiadosti pred odoslaním tovarov — Zlučiteľnosť s právom Únie)

3.8.2013   
            
            
               SK
            
            
               Úradný vestník Európskej únie
            
            
               C 225/19
            
         Rozsudok Súdneho dvora (piata komora) z 30. mája 2013 (návrh na začatie prejudiciálneho konania, ktorý podal Curtea de Apel Oradea — Rumunsko) — Scandic Distilleries SA/Direcția Generală de Administrare a Marilor Contribuabili
   (Vec C-663/11) (1)
   
   (Návrh na začatie prejudiciálneho konania - Smernica 92/12/EHS - Spotrebné dane - Výrobky uvedené do daňového voľného obehu v členskom štáte, v ktorom bola zaplatená spotrebná daň - Tie isté výrobky prepravené do iného členského štátu, v ktorom bola tiež zaplatená spotrebná daň - Žiadosť o vrátenie spotrebnej dane zaplatenej v prvom členskom štáte - Zamietnutie z dôvodu nepodania žiadosti pred odoslaním tovarov - Zlučiteľnosť s právom Únie)
   2013/C 225/32
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Curtea de Apel Oradea
   
      Účastníci konania pred vnútroštátnym súdom
   
   
      Žalobkyňa: Scandic Distilleries SA
   
      Žalovaný: Direcția Generală de Administrare a Marilor Contribuabili
   
      Predmet veci
   
   Návrh na začatie prejudiciálneho konania — Curtea de Apel Oradea — Výklad článku 7 a článku 22 ods. 2 písm. a) smernice Rady 92/12/EHS z 25. februára 1992 o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov (Ú. v. ES L 76, s. 1; Mim. vyd. 09/001, s. 179) — Zamietnutie vrátenia spotrebnej dane vybranej z tovarov uvedených do daňového voľného obehu v inom členskom štáte vnútroštátnymi orgánmi — Nedodržanie povinnosti vývozcu podať ešte pred odoslaním tovaru žiadosť o vrátenie príslušným orgánom svojho členského štátu — Vnútroštátna právna úprava požadujúca predloženie viacerých dokumentov, ktoré môžu byť k dispozícii iba po doručení tovaru — Prísnejšie kritériá zákonnosti než všeobecná lehota piatich rokov uplatniteľná na všetky žiadosti o vrátenie — Zánik nároku obchodníka na vrátenie — Súlad so zásadami daňovej neutrality, ekvivalencie a efektivity
   
      Výrok rozsudku
   
   Článok 22 ods. 1 až 3 smernice Rady 92/12/EHS z 25. februára 1992 o všeobecnom systéme, držbe, preprave a kontrole tovarov podliehajúcich spotrebným daniam, zmenenej a doplnenej smernicou Rady 92/108/EHS zo 14. decembra 1992, sa má vykladať v tom zmysle, že v prípade, že výrobky, ktoré podliehajú spotrebnej dani a sú uvedené do daňového voľného obehu v členskom štáte, v ktorom bola zaplatená spotrebná daň, sú prepravené do iného členského štátu, v ktorom podliehajú spotrebnej dani a v ktorom táto daň aj bola zaplatená, žiadosť o vrátenie spotrebnej dane zaplatenej v odosielajúcom členskom štáte nemôže byť zamietnutá len z dôvodu, že táto žiadosť nebola podaná pred odoslaním uvedených výrobkov, ale sa musí posúdiť na základe odseku 3 tohto článku. Naopak, pokiaľ spotrebná daň nebola v cieľovom členskom štáte zaplatená, uvedená žiadosť môže byť zamietnutá na základe odsekov 1 a 2 uvedeného článku.
   
      (1)  Ú. v. EÚ C 89, 24.3.2012.